Уестминстърско абатство
Катедралата „Свети Петър“, известна със старото си име Уестминстърско абатство () е сред най-известните сгради в Лондон, Обединеното кралство.

Между 1540 и 1556 г. има статут на катедрала. От 1560 година вече не е нито абатство, нито катедрала, а е „кралска собствена църква“ (Royal Peculiar) в Църквата на Англия, подчинена пряко на краля (суверен едновременно на кралството и на църквата).

Представлява готическа катедрала. Намира се в централната част на града, в района Уестминстър.

През 616 г. на мястото на днешната сграда е имало бенедиктинска църква. Абатството е построено при Едуард Изповедника (предпоследния англо-саксонски крал на Англия) в периода 1045 – 1050 г. и е осветено на 28 декември 1065 г. От 1245 г. до 1517 г. сградата претърпява реконструкции, след които добива сегашния си готически стил. Параклисът на Хенри VII е построен през 1503 г. и е сред най-красивите в Европа.

Комплексът на Уестминстърското абатство е в Списъка на световното наследство на ЮНЕСКО.

В абатството се провеждат коронациите на английските монарси от 6 януари 1066 г. насам когато крал Харолд Годуинсън е коронован там, и последният англо-саксонски крал. В абатството са се състояли 16 кралски сватби от 1100 г. насам. Там са погребани над 3300 души, повечето известни личности свързани с Британската история (включително поне 16 крале, 8 премиери, поети, учени, военни лидери, включително Исак Нютон, Чарлз Дарвин, Георг Хендел, Хенри Пърсел, Чарлз Дикенс, Уилям Шекспир). Гробът на незнайния воин също се намира в сградата. Поради големият брой изтъкнати личности погребани там, Уестминстърското абатство е понякога описвано като „Британската Валхала“, по името на емблематичната зала на героите от скандинавската митология.

Галерия

Външни препратки 
 Сайт на Уестминстърското абатство

Готическа архитектура
Обекти на световното наследство във Великобритания
Англикански църкви в Англия
Катедрали в Лондон
Английски абатства
Църкви в Лондон